tomron87/hebrew-wikipedia-sentences-corpus huggingface dataset:
במקור הם היו שני בריונים שהוכלאו בכוח עם שתי החיות, שנלקחו בכוח מגן חיות אזורי, על ידי שרדר.
בין תחביביהם קריאת עלילונים וצפייה בסדרות מצוירות.
בעונה הראשונה לרוקסטדי הייתה קסדה שעמה יצא לפעולות בשטח, אך בעונות שלאחר מכן זנח אותה מסיבה עלילתית לא ברורה.
נשארו בממד X מסוף עונה 8 ולא ברור מה עלה בגורלם.
חיילי רגל – החיילים הרובוטים של שרדר, עם סמל של שבט ה"רגל" על ראשם.
חיילי אבן – החיילים של קאנג ממימד-X, שעשוים מאבן מוצק.
מפקד נוסף בצבאם נקרא גרניטור.
דוקטור בקסטר סטוקמן (מדבב: יוסי מאיר) – מדען מטורף ומרושע, שעוזר לשרדר להילחם בצבים.
שרדר במקור גייס אותו לבניית חסלני העכברים, שתוכננו במקור ללכוד את ספלינטר.
אחרי האירועים האלה אושפז בבית משוגעים, שרדר גייס אותו שנית לאחר שחזר לכדור הארץ לבדו.
בשלב מסוים הוא נהפך למוטציה דמוית זבוב ענקי, לאחר שקרנג שם אותו במתקן על מנת להשמידו, אך הוא התמזג עם זבוב אחד שנכנס דרך שער הבין ממדי.
נשלח מספר פעמים ללימבו, וכאשר הוא יוצא משם הוא בעל רצון לנקמה בשרדר ובצבים.
ראש-תנין (מדבבים: יהויכין פרידלנדר, שי זורניצר, אלן מישלי) – תנין מוטנטי רשע שנוצר מהאוז כשנגע בצייד שהגיע עם בנו.
בהמשך שיתף פעולה עם שרדר, ובהמשך הגיע לניו יורק באמצעות משלוח של מוצרים מעור תנין, ונלחם מול מלך העכברים.
משתמש בזוג מחושתנים, בלהביור ובשוט כנשקיו.
מיוקו סאקי – אמא של שרדר.
ראש-פח – רובו-צב שנוצר על ידי הרעים, ומתוכנת לפי תכונות צבי הנינג'ה.
נוצר על ידי קראנג, ודונטלו השתלט עליו בעזרת לוויין של ערוץ 6.
חסלני העכברים – רובוטים שיצר ד"ר סטוקמן כדי ללכוד עכברים.
מלך העכברים (מדבב: מוטי דיכנה) – דמות מוזרה שמסוגלת להבין את שפת העכברושים או העכברים (תלוי לפי איזה תרגום).
הופיע במספר פרקים כאיש רע אבל כבן אנוש רגיל, ספלינטר היחיד שמפחד ממנו.
משתמש בחליל בעל טון שרק עכברושים יכולים לשמוע אותו ולציית לפקודותיו.
באחד הפרקים הפך את אירמה וורנון למוטנטים דמויי עכברוש לאחר שהתגלגל אליו אחד ממכלי הנוזל הירוק של שרדר.
נתפס על ידי הצבים בעונה 8, הושלך לכלא ומאז לא נראה שוב.
סופר ביבופ ומייטי רוקסטדי – משובטים סייבורגים של ביבופ ורוקסטדי שנוצרו בידי קראנג.
לורד דרג (מדבב: יורם יוספסברג) – השליט החדש של הגלקסיה שרוצה להשמיד את צבי הנינג'ה וכדור הארץ.
כשהגיע לכדור הארץ הוא הציג את עצמו כגיבור החדש ובהמשך, המשיך להציג את הצבים כאויבי הציבור.
בסוף העונה התשיעית אפריל חשפה את פרצופו האמיתי ואת מטרותיו.
הצבים המתאבקים – צבים קשוחים וחזקים.
צבי הנינג'ה הכירו אותם מהטלוויזיה.
צבי הנינג'ה, עבורם, הם "צבים קטנים".
שמותיהם הם הנס (בעל המסכה הכתומה)ופינץ (בעל המסכה האדומה).
זי – מחשב חללי בעל בינה מלאכותית ובעל יכולת דיבור.
משמש כיועצו ויד ימינו של בקסטר החל מאמצע העונה השלישית.
באקסטר מצא אותו בתוך חללית שהתרסקה לפני שנים בכדור הארץ.
סלאש – צב מוטנטי שבמקור היה צב המחמד של ביבופ ורוקסטסדי.
האקנברש – קבלן שתכנן להרוס את הביוב.
אך צבי הנינג'ה (שהביוב הוא מקור מגוריהם) היו המכשול שלו ורצה להפלילם.
שכר את סלאש כשהגיע לראשונה לכדור הארץ ואף נתן לו את כינויו.
דוקטור ברני סטוקמן (מדבב: יוסי מאיר) – אחיו התאום של בקסטר.
כמו אחיו גם הוא מדען מרושע.
בפרק היחיד שכיכב חטף בדרנים, בניהם את רפאל, ממועדון סטנדאפ מקומי על מנת להשתמש בחוש ההומור שלהם עבור מכונה שתגרום לקורבנות התקפת צחוק בזמן ששודדים אותם פינקי מק' פינגרס וחבורתו.
שונא שמתבלבלים בינו לבין אחיו.
פינקי מק' פינגרס – מנהל ארגון פשע קטן שעבר עם ברני סטוקמן ועם בעל מועדון הסטנדאפ "בית החה-חה".
בהמשך חבר למלך העכברים, אך בגד בו לאחר מכן וחבר לשיבוט של דונטלו (שהרגיש שהוא חכם יותר מיוצרו).
בפרק האחרון בכיכובו שיתף פעולה עם קוברטו והחדיר מכשיר בתוך המים שגורם לטמפרטורה לעלות.
פרופסור פילו סופו – מדען מרושע שניהל מוסד אקדמי שאליו התקבל דונטלו (שלדאבונו הרב המוסד חשב שמדובר בבחורה בשם "דונה טלו"), וגייס את אירמה שתתחזה לו.
בפרק אחר בכיכובו, גנב את המגנט הסולארי שהמציא אחיינו של ורנון, פוסטר, שסופו עצמו היה מושא הערצתו.
טיטאנוס (מדבב: יורם יוספסברג) – מוטנט עתידני ששימש בתור הנבל הראשי במספר פרקים בעונה השמינית.
הגיע להווה על מנת ליצור עולם עתידני שמאוכלס כולו במוטנטים.
ניהל ארגון מוטנטים בשם "ה.א.ו.ו.ק".
ניסה למשוך את הצבים לצד שלו, מכיוון שאמר שאצלו הם יתקבלו כשווים.
אחרי שהם גילו את טבעו האמיתי, הם החליטו להילחם בו.
תכנן להפוך את כל בני האדם למוטנטים.
אחרי שנשלח לתקופת הדינוזאורים, צוין שכנראה חברי הארגון ישיבו אותו חזרה, אך זה לא נראה מעולם.
אלקטרו זפר – אויבו של איש החרק.
כרונוס (ווינסטון פריפ) – פושע שהצבים תפסו וקשרו אותו לשעון שבעקבות האירוע הזה השתגע והחל לנקום בצבים עם משחקי חידות עבורם.
כלי נשקו מבוססים על שעונים כגון: חרב בצורת מחוג שיורה טיל.
שיתף פעולה עם דרג שבסוף בגד בו והסגיר אותו למשטרה, לאחר שהצבים קשרוהו שנית.
דון צביני – ראש ארגון פשע ממוצא איטלקי.
בולדיני הגדול – קוסם שהוא למעשה נוכל שעובד עם דודנו דון צביני.
טוני "הרוצח" ויוולדי – ראש ארגון פשע שעשה עסקת נשק עם שרדר בתמורה לחפץ הנקרא "האוגר ממלטה".
לאחר שדונטלו הרס את העסקה, שרדר לקח את הנשק חזרה וביטל את ההסכם.
הכנופיה של ביבופ ורוקסטדי – הכנופיה שהופיעה בפרקים הראשונים של הסדרה שפעלה תחת פיקודו של שרדר.
אחרי ששרדר הפך את חברי כנופייתו למוטנטים, כשאת אחד מהם שרדר השיב אותו להיות בן אנוש שוב והם לא נראו יותר אחרי האירועים של סוף עונה 1.
לוגנאט – מנהיג הכנופיה שבה היו חברים ביבופ ורוקסטדי, כשכנראה הם פעלו יחד בפרק הראשון והתפצלו אחרי זה.
ביבופ ורקסטדי חברו עימם שנית בעונה השלישית על מנת שיעזרו להם לשדוד ספינה מלאה בחלקים אלקטרוניים.
מר אוג – אישון קסום ממימד Z.
בעל יכולת לשנות מבנה של כל דבר.
רייזר וטוקה – צב וזאב מוטנטים.
ווילבור וויזל – מדען מרושע שעבד בצעצועי טיילר.
יצר דינוזאורי צעצוע בעל קנה ירי בחזם.
הרבה קוראים לו בטעות weasel (שזה גם סמור, אך גם כינוי לרמאי או בוגד).
פלאם – ביליונר שהיה בעל אובססיה ללכוד את צבי הנינג'ה עבור אוסף פסלי השעווה שלו שכלל רובוטים בדמויותיהם של אויבי הצבים.
קפטן קרוליק – מנהל קרקס מממד X שיתף פעולה עם שרדר.
הפך באחד הפרקים את מיכלאנג'לו ואת לאונרדו לילדים.
קפטן פיניאס פילץ' – פיראט שחי בצוללת.
אחראי בצורה עקיפה ליצירתה של מונה ליזה.
קלֵף – נבל המשתמש במוזיקה קולנית, המופקת מהאורגן שלו ועל ידי שימוש ברמקולים עוצמתיים וגדולים, על מנת להרוס רכוש ומבנים.
טלבוט בריץ' – ימאי שהועף מבית ספר של חיל הים.
נוהג לכווץ אניות באמצעות מכונה מיוחדת ולאכסנן בבקבוקים.
זוללי הפיצה – יצורים שבוקעים וגדלים במהירות באמצעות חום.
שרדר ובקסטר סטוקמן שמו אותם בפיצות שנועדו לצבים על מנת שיחסלו אותם.
זיפ – יצור דמוי דינוזאור זולל כול.
יכול להשתכפל עם אכילת מתכת, יכול להתמזג עם אכילת שוקולד ולשוב לגודל הרגיל עם אכילת מתכת בשם ריגידיום.
פרופסור לויד צקלויד – מדען מרושע שגנב את עוצר הזמן של דונטלו כשפרץ אליהם לביוב.
כנופיית צבי הנינג'ה – חברי דוג'ו ניו יורקי ששרדר השתלט עליו על מנת להפליל את הצבים במעשי שוד.
דוקטור פולידוריוס – מדען מטורף שיוצר מוטציות ימיות.
תכנן להטביע את כל ניו יורק.
הפך את אפריל למוטציית דג.
ריי – מוטציית מנטה ריי מואנשת.
ג'יי גורדון האנדרדאנגר – איש עשיר ומושחת.
בפרק "איש הקרנף" שם במים חומר מהפנט.
דוקטור לסו – מדען יוצר יצורי כלאיים מבעלי חיים שאותם גונב מגן החיות.
התלת קרנים – חוצנים דמויי טריצרטופס.
הופיעו בפרק 14 של העונה השביעית.
לואי הגדול – המעסיק של טוני ויוולדי.
ראש ארגון פשע שעובד עם שרדר.
נשלח מטעמו לחפש כפתורי חפת בעלי אבני אודם רבי עוצמה (שהתגלו כנפיצים).
פני תינוק "הבונה" קליבר – ראש ארגון פשע נוסף.
נמוך קומה ונראה כמו ילד.
טמפסטרה – מכשפה שהייתה כלואה במשחק ארקייד עד שהיא שוחררה בטעות על ידי לאונרדו.
מר ביג – ראש ארגון פשע שלמרות כינויו הוא נמוך קומה.
חירם "האויב" גרלץ' – ראש ארגון פשע שחטף את אפריל מאחר שדיברה בגנותו בטלוויזיה ועל הדרך את החללית של אלג'י.
אלפא 1 – חייל רגל ששרדר שדרג לאחר שפיטר את ביבופ ורוקסטדי בתום רצף כישלונות רצוף.
בעל אינטילנציה גבוהה ויכולת טלפתית להשתלט על חיילי רגל אחרים.
אחרי שהעיף את יושבי הטכנודרום האחרים.
ביבופ ורוקסטדי חברו לצבים על מנת להביסו ושרדר וקראנג שחררו את שבויו מכדור הארץ.
דוקטור דוונס – מדען ובוטניקאי מרושע.
השתמש במסוק מיוחד בתור עב"ם.
יכול להגדיל ירקות לממדי ענק.
האחים קוג'ימה – שלישיית אחים שהיו לוחמים ביפן העתיקה.
שרדר החיה אותם בתור הולוגרמות.
מר X – ראש ארגון פשע.
מעסיקו ומאמנו לשעבר של מונדו גקו.
משפחת בד – אם ושני בניה שעושים מעשי ביזה ואוהבים לתעד את זה.
בין היתר הם גנבו את רכב הצבים מדונטלו, דבר שהוא היה חייב להסתיר מהשאר.
המוחץ (ג'רי ספיגל) – יוצר חוברות קומיקס שבא לעשות קומיקס על הצבים ועקב אחרי המעשים שלהם.
בהמשך עוטה את דמותו של המוחץ (שלדברי הצבים הוא "חיקוי עלוב של שרדר") על מנת ללכוד את הצבים ולהוציא מהם עוד קצת מידע.
כמו כן, הוא שלח על העיר מתקפת טרמיטים משודרגים.
בעל מחבטי זבובים נשלפים כנשק.
רודי – סיבורג שנוצר על ידי שרדר וקרנג שבו אירמה התאהבה בעת שהות הצבים באוסטריה (במסגרת מסעם ביבשת אירופה).
ייקום ודאב – זוג חוצנים מהכוכב לוקרה שגונבים יצירות אומנות של אומנים מתקופת הרנסאנס.
ספאטס ספרקל ודאג – זוג נוכלים שגנבו בהולנד את יהלום הדוכסית ההולנדית ושתלו במקומו יהלום מזויף (ששרדר חשב לתומו שיהלום אמיתי כאשר הוא גנב אותו) ושתלו את האמיתי אצל אפריל.
אריק אדום העין – ברנש הלבוש כוויקינג המציג את עצמו כבנו של אל הרעם תור אשר ירש ממנו את המיולניר.
מנהיג כפר של ויקינגים בעלי טכנולוגיה מתקדמת יחסית בכפר נסתר.
פרופסור מוריארטי – יריבו של הולמס שגנב את מכונת הזמן מהצבים ושינה בעזרתה את ההיסטוריה.
ווילהם ונילי – בוטניקאי ומדען שרוצה להרוס את הצמחים מתוך נקמה שהשם שנתן לזן חדש של חבצלת נדחה.
אומנוס (מדבב: יוסי מאיר) – יצור שנוצר לאחר שסטוקמן חיבר את אחת החתיכות של "העין של סרנת'" למחשב.
יכול לשלוט על כל מכונה מרחוק.
פרוסטי – יצור קרח ענקי שאותו יצרו ביבופ ורוקסטדי מהמוטגן שאותו קרנג פיתח.
וואלי איירהד – שרירן ומדען שהמציא קרן שמעניק לכל הפוגע בו גוף שרירי ולהעניק לו כוח על.
כמו כן שלח מכשיר כושר ששבה את הצבים (למעט לאונרדו).
מד דוג מק'מאט – ראש ארגון פשע מקומי שנראה כמו כלב וכמו כן, כלי התחבורה שלו מעוצבים כמו כלב.
איגנץ מיינדבנדר – מדען שיצר אל רובוט המשטרה "לקס".
לקס – רובוט משטרה ששומר יותר מדי על החוק.
ווינגנאט וסקרולוז – חוצנים מוטנטיים של עטלף ויתוש שהשתמשו בפנימיה צבאית כמסווה לפעולותיהם.
פרסיבל פּיפלקוט – חוקר מצרים העתיקה ששואף להיות פרעה כל יכול.
טאטו – לוחם סומו מקועקע (שמכאן מגיע שמו) שהוא למעשה אוגר שעבר מוטציה על ידי שרדר וקראנג.
גראונדצ'ק – מוטציית שור קיברנטית.
במקור שור שהיה נגוע באוז.
דירטבאג – מוטציית חפרפרת ממין זכר בעלת פטיש אוויר.
במקור חפרפרת שהייתה נגועה באוז.
כרומודום – רובוט ענק דמוי סמוראי שנבנה על ידי שרדר.
הרמן המחריד – דרקון דו-ראשי שעושה שמות בכוכב הצבים.
במקור רובוט שהופעל על ידי שני תושבים בכוכב הצבים בשם בורק ודוורק.
קראנגזוידים – שישה שיבוטים של קרנג.
בשונה מקרנג עצמו הם מצמיחים גוף משלהם.
הגוף הרובוטי של קראנג – רובוט ששרדר הכין לקראנג בתור גוף חלופי מתוך הסכם ביניהם.
בעל אביזרים רבים שיוצאים מידיו.
נשאר בטכנודרום מסוף עונה 7 (על אף שהוא נראה על קראנג בסוף עונה 7 ולא מצוין איך הוא היה בתחילת עונה 8 עם בועת ההליכה שלו) עד שהצבים מצאו אותו בסוף עונה 10 והשתמשו בו נגד הלורד דרג.
כמו כן שכן בסוף עונה 10 מין שיבוט חוצני שלו.
שריקה – שותפת עבר של קראנג שאותה נטש בגלקסיית אנדרומדה ולקח את טבעת הכוח שלה, שבה לכדור הארץ לנקום בקראנג על מה שעולל לה, ועל הדרך שבתה את ביבופ ורוקסטדי.
שרדר שתל את טבעת הכוח שלה אצל אפריל (בתור מתנה מהצבים), מכיוון שקראנג שיקר לה שהוא נתן את הטבעת שלה לאפריל.
לפייט לה דרון – אספן צרפתי של כלי נשק.
גנב את העתק של החרב של יוריקאווה שאותו שתל ספלינטר אחרי שהוא גנב את האמיתית ושתל העתק משלו שאותו שרדר גנב.
המשמיד X – רובוט משטרה חללי שרדף אחרי קרמה בביקורו השני בכדור הארץ, מכיוון שפשע באמצעות גליץ' חשמלי.
הושמד באמצעות הצבים שהשתמשו במפרק על קולי נגדו.
אדי המשוגע – יצור שמופיע בסיוטים.
רופוס איגבי – בעל פיצרייה שמשתמש ברובוטי השעשוע שיצר חברו לשעבר, הפנטום, למטרות ביזה.
רודולף קוברטו – מדען וחוקר זוחלים שעבר מוטציה והפך ליצור דמוי נחש.
כאשר לאונרדו גבר על הפחד שלו מנחשים, הוא הביס אותו והשיב אותו לצורתו האנושית (דבר שגרם לכך שהנחשים הפסיקו לציית לו).
מאגסי מגאפין – פושע שנאסר לפני 15 שנה בגין שוד של אבן אודם.
אחרי שהשתחרר רצה לקחת את האבן, אך בגלל הסיפור עם התוכי שלו ושאותו מלון שבו הכספת שבה שמר את האבן היה על סף הריסה.
הוא איבד את האבן שלו לתמיד, וכך נאסר שנית.
אוטו וון שרינק – פסיכולוג ומדען מרושע שניצל את טוב ליבו של רפאל, בגלל השפעת קרן ההיפוך של דונטלו, למטרות הרשע שלו.
וילמוט וון וולט – מדען שגנב ציוד מעבדה על מנת להקים את מתקן יום הדין.
וולף ג'קסון – ראש ארגון פשע קטן ששיתף פעולה עם שרדר באחד הפרקים בעונה השביעית.
דרקו – חוצן שנשלח ללכוד את קוורץ.
אורוקו סנצ'ו – אבות אבותיו של שרדר.
שרדר חזר לעבר על מנת להשיב את הכבוד למשפחתו ולשנות את ההיסטוריה בכך שספלינטר לא ייוולד והצבים לא יעברו מוטציה, דבר שבזכותו גנב את החליפה את אבות אבותיו.
מתגלה כפחדן, דבר שגרם לחייליו לעזוב אותו.
סקאג ודמנטור – זוג פושעים ממד X שברחו מתא המאסר שם ועל הדרך הביאו את וורנון ואירמה לשם.
בהמשך הם שחררו את חבריהם לתא, האחים דרגמה.
ואחרי שהובסו על ידי הצבים שבו לתאם ואירמה וורנון שבו.
מר קרוקר – מנהל בנק שאצלו כנופיית "הלב השחור" בצעה אצלו שוד.
לאחר מכן התגלה שהכול מפוברק, והוא עצמו המעסיק שלהם.
אנטרקס – מוטנט דמוי נמלה.
סקאמבאג – מוטנט דמוי מקק.
משתמש ברעל שאותו יורה באמצעות רובה ממכל שעל גבו.
כנופיית החפרפרות – כנופיה של פושעים הלבושים כחפרפרת, שחיים מתחת לאדמה.
קפטן דרד – פיראט קיברנטי שהיה מעסיקם של גראונדצ'ק ודירטבאג בעונה השביעית.
בעל כלי נשק שיוצאים מידיו וחזהו.
האוורד – שונא מוטנטים המתגלה כחילזון מוטנטי.
השתמש בצמידים מיוחדים על מנת להשתלט על מוטנטים.
כמו כן, הוא הסווה את הצמידים האלה כצמידי תעמולה נגד המוטנטים על מנת להשתלט גם על בני האדם שענדו אותם.
הורטיו סטרסבר – יזם והמנהל הראשי של "ארץ הקרבות".
בעל רובוטים שאותם הוא פיתח כמסווה בתור יריבים לבאים לפארק שלו, וכמו כן הכניס ברובוטים שלו פצצות שעמם תכנן לפוצץ את הביוב על מנת לקבל חוזה פיתוח שמן.
שיבט את לאונרדו ואת מיכלאנג'לו ברובוטים בדמותם.
קנה מוויזל את הצבים כעבדיו.
כמו כן, העביד גם את אחיו של וויזל, זוורק.
ברסרקו (דרקוס) – שותף לשעבר של קראנג אשר הקים עמו את הטכנודרום.
בהמשך, קראנג בגד בו והעיף אותו אל מחוץ לממד X והרס את כוכב הבית שלו.
עבר לגור בהיכל המדע ויצר רובוטים משלו בשם "הסייבר דרונים".
אחרי שנעצר, שרדר וחבורתו נטלו את ביתו כביתם החדש עד סוף עונה 8.
קוראק – גנרל שמשמש כמנהיגה של הפדרציה גלקסון.
שרדר וחבורתו גנבו ממנו אבן שנקראת "כוכב האש" לאחר שריסקו חללית שלו על כדור הארץ.
בעל חליפות שיכולות להתאים ולהיות מעוצבות לכל מי שלובש אותם.
אחרי שהצבים תפשו אותו ואת חילו, הם נתנו להם חנינה בתמורה להרס של האבן שלהם, שאותה הם נטלו משרדר.
מגה וולט (אלכס ווינטר) – סוכן לשעבר בחברת "מים אפלים" שבעקבות כישלון פרויקט שנועד ליצור את הלוחם המושלם, חשבו שהוא מת.
הנהיג חבורת נינג'ות שעסקו במעשי ביזה והביאו לו את החלק שיהפוך אותו למוטציה דמוית חרק על מנת שינקום בחברה.
בתור מוטציה היה יכול לשאוב חשמל.
הפנט את הצבים על מנת שיראה שהם עוזרים לו.
לאונרדו השיב אותו לצורתו הרגילה בסוף.
סינאפס – פושע שטיטאנוס הפך אותו למין מומנט רוח חשמלי.
יכול לנסוע בתוך חוטי חשמל ולהשתלט מבפנים על כל מיני מכשירים.
דונטלו שיגר אותו לחלל לבסוף, לאחר שהוא גילה שהחולשה שלו היא החזר אור ממראה.
היי-טק – יצור דמוי גמל שלמה.
הגנרל של הלורד דרג שכיכב עד תחילת העונה העשירית.
שבאותו פרק הוא הוגלה על ידו.
כנופיית טכנו – יצורים דמויי חרק.
הצבא של דרג בעונה התשיעית.
מדוזה – סוכנת של דרג.
הופעתה היחידה הייתה בפרק השלישי של העונה התשיעית.
סליזבאג – ידיד של דרג, ששיגר את לאונרדו, מיכלאנג'לו, קרטר ויריבו מק'קייב לזירה בין גלקטית באמצעות משגר נייד בצורת אקדח.
דרג, בתור תמורה למעשה הזה הפך אותו למוטנט.
מינג – חוצן דמוי חרק מממד X שמשמש כיד ימינו של דרג בעונה האחרונה של צבי הנינג'ה.
דומקווסט – חוצן מרושע שכיכב בסוף העונה התשיעית.
הבעלים המקוריים של קריסטל הוורטקס (גביש בין גלקטי שהצבים נרפאו בעזרתו מההתפתחות המוטנטית).
דרקונוס – עוזרו של דומקווסט.
אנשי העטלף – הצבא של דרג בעונה האחרונה.
סנדק הגלוב – ראש ארגון פשע מקומי שבא מממד X.
יכול להפוך אנשים לגלוב (מין חומר שדומה לרפש).
נשכר על ידי דרג על מנת לגנוב את מחשב הפרוטאין.
המיקרובוטים – חרקים רובוטים שמשרתים את מונג ואת דרג ובעלי יכולת בניה מהירה של דברים, כולל את רוב ציודו של דרג.
בסוף העונה האחרונה דרג הכין חליפה מכמה מהם שבעזרתו מיזג כמה חוצנים שאותם שלח אל הצבים, על מנת לבחון את יכולתם.
לאחר הצלחת הסדרה הוציאו מבחר מרשים של קלטות וידאו של פרק או שניים בין השנים 1988–1995 בארצות הברית ובעולם, כולל במדינת ישראל ששם רוב הקלטות עם דיבוב בעברית ופרק אחד או שניים של העונות הראשונות, אחרי שיותר מארבעים קלטות וידאו יצאו לחנויות בארצות הברית ובעולם.
מספר פרקים של הסדרה יצאו בלייזרדיסק, ללא הצלחה.
ב-2004 חברת "Lions Gate" קנו את הזכויות של הסדרה הישנה והתחילו להוציא אותה ב-DVD בפעם הראשונה: 2 העונות הראשונות יצאו ל-DVD עם תוספות, העונה השלישית יצאה ב-4 חלקים (12 פרקים בכל חלק), בעונה הרביעית – כמעט כל הפרקים, והעונה החמישית והשישית יצאו במלואן.
החברה הבטיחה שתוציא עוד DVD של הפרקים החסרים מהעונות הקודמות.
ב-2009 יצאה העונה השביעית (ב-4 חלקים) והעונה השמינית.
רוב המשחקים מבוססים על התוכנית מ-1987:
צבי הנינג'ה (1989, מחשב ונינטנדו): משחק פלטפורמה לשחקן אחד שבו ניתן לשחק עם כל אחד מהצבים בתורו.
צבי הנינג'ה, ארקייד (1989; מחשב, נינטנדו ומשחקי וידאו): משחק עד 2 שחקנים בבת אחת ברחבי מנהטן.
5 שלבים בגרסת הנינטנדו והמחשב, ו-6 בגרסת הווידאו.
"בוסים" – רוקסטדי, ביבופ, קראנג ושרדר.
צבי הנינג'ה: נפילת שבט הרגל (1991, גיים בוי): משחק פלטפורמה בעל 5 שלבים, בו שוב אפשר לשחק עם כל אחד מהצבים בתורו.
נוסף בוס חדש – בקסטר סטוקמן.
צבים בזמן (1991; משחקי וידאו, סופר נינטנדו ו-PS): משחק ארקייד נוסף בו אפשר לשחק עד 4 שחקנים בבת אחת.
בגרסאות הווידאו וה-PS ישנם 9 שלבים, ובגרסת הסופר נינטנדו – 10 שלבים.
גרסת ה-PS יצאה ב-2009 והיא נקראת "Reshell", עם גרפיקה משופרת מהמקור.
"בוסים" חדשים: ראש מתכת, מפלצות הפיצה, מלך העכברושים, סלאש ולדרהד.
לפי גרסת הווידאו נלחמים בסוף בשלושה שרדרים קטנים, ולפי גרסאות ה-SNES וה-PS נלחמים בגרסה המוטנטית של שרדר מהסרט השני.
טורניר הלוחמים (1993, סופר נינטנדו): משחק קרבות בו אפשר לבחור גם את הרעים מהסדרה.
צבי הנינג'ה היא סדרת אנימציה ופעולה המבוססת במקור על קומיקס למבוגרים.
גרסה זו הופקה לטלוויזיה בין השנים 2003–2007 על ידי ערוץ FOX ברצועת הילדים 4Kids, ב-2008 עברה לערוץ The CW ברצועת "The CW4Kids" ושודרה עד 2009. היא הציגה טיפול רציני הרבה יותר בצבי הנינג'ה מאשר קודמתה - עם דגש על מורשת הנינג'יטסו וריבוי קרבות אמנויות לחימה בפרקים.
לסדרה החדשה אין קשר לעלילת סדרת "צבי הנינג'ה" הישנה (ששודרה בשנים 1987–1996).
למעשה זו היא סדרה חדשה המבוססת על הקומיקס המקורי, בשיטה של אנימציה ממוחשבת.
העלילה הרבה יותר רצינית ופחות קאמפית והומוריסטית מהסדרה המקורית.
חדשות ערוץ 6 ועובדיה, פרט לאפריל אוניל לא קיימים עוד.
שרדר, שהיה בסדרה הישנה רשע לא-יוצלח התפתח לדמות מטילת מורא וחזקה ביותר שהיא גם חייזר בסדרה החדשה.
שרדר מנהיג כנופיות שלמות וענקיות לבדו (בנוסף לשבט הרגל אותו הנהיג כבר בישנה) אך גם עם עוזריו.
עוזרו הנאמן הוא האן הבריון המפקד על כנופיית "הדרקונים הסגולים" והמדען באקסטר סטוקמן שבסדרה החדשה הוא אפרו-אמריקאי עם שער קצר שמספק טכנולוגיה חדשנית לשרדר.
קייסי ג'ונס שמציג את זהותו בסדרה החדשה, הוא רודף צדק בעיר ניו יורק שרוצה לנקום בחבורת הדרקונים הסגולים שהרגו את אביו השוטר.
דמויות נוספות שהופיעו בסדרה הישנה בארעיות (כמו מיאמוטו אוסאגי, קייסי וראש-תנין) קיבלו יותר זמן מסך בסדרה החדשה, ודמויות שבסדרה הישנה היו דמויות מפתח (כמו קראנג ומלך העכברושים) מופיעים בסדרה החדשה רק לעיתים רחוקות.
רק ראש-פח הופיע פעם אחת בכל הסדרה.
בעבר המפקדה של שרדר הייתה מין טנק עגול ענק בצורת כוכב שנקרא "טכנודרום" ונוהל על ידי קראנג, או בניין נודד ועכשיו מפקדתו היא גורד שחקים ענק ומפואר.
הסדרה מתחילה במאורה (חדר בביוב) של הצבים, המקום בו הם חיים.
לאונרדו - המנהיג, החכם, הנאמן והרציני, בעל בנדנה תכולה וחמוש בחרבות נינג'אטו;
רפאל - חם המזג הציני והמתבודד, אוהב יותר קרב מגע, בעל בנדנה אדומה וחמוש בפיגיונות סאי;
דונטלו - גאון מחשבים וטכנולוגיה, בעל בנדנה סגולה וחמוש במוט בו;
מיכלאנג'לו - הבדרן שבחבורה אוהד הקומיקס והפיצה, בעל בנדנה כתומה וחמוש בנונצ'קו;
מאסטר ספלינטר - המאסטר של צבי הנינג'ה, אשר משמש להם כמנטור רוחני וכמדריך לחימה.
את ביתם מתקיפים רובוטים המכונים מאוסרים (Mousers), המאוסרים הורסים להם את הבית ומאסטר ספלינטר נעלם.
הצבים מתיידדים עם בת אדם בשם אפריל אוניל שמספרת להם שעבדה אצל המדען המרושע באקסטר סטוקמן אך ברחה ממנו כשגילתה את תוכניתו המרושעת, באקסטר סטוקמן הוא האחראי לרובוטים המכונים מאוסרים.
ספלינטר מספר לאפריל שהוא מצא את הצבים בביוב שהיו צבים קטנים, הם כוסו בחומר ירוק בלתי מזוהה וגם הוא התלכלך ממנו - בין לילה החומר הפך את הצבים ואת ספלינטר לאנושיים - חיות מדברות בעלי מבנה גוף של בני אדם.
הצבים פוגשים את משליט הסדר קייסי ג'ונס שנהיה יריב של רפאל, אך בהמשך הם משתפים פעולה נגד כנופיית הדרקונים הסגולים במטרה לנקום על מות אביו של קייסי - ורפאל וקייסי נהיים לחברים טובים.
העלילה מתפתחת והצבים עוברים הרבה חוויות, כמו הרפתקאות בגורד השחקים הענק של הלוחם המסתורי אורוקו סאקי הידוע בכיניו שרדר.
שרדר הוא בעל צבא ענק של נינג'ות ("שבט הרגל") וכן הוא המעסיק של באקסטר סטוקמן ושל הבריון המגודל האן - מנהיגם של הדרקונים הסגולים.
שרדר הופך ליריבם המושבע של הצבים אחרי שהם הורסים לו את המזימות.
בשלב מסוים, שרדר מנסה לפתות את לאונרדו להצטרף אליו, אך לאונרדו מעדיף להתייעץ בספלינטר שמספר להם את האמת על שרדר: מדובר בנינג'ה מרושע שהרג את אדונו המאטו יושי.
בעקבות גילוי זה, לאונרדו מסרב להצעתו של שרדר ומביס בדו-קרב את הבריון האן כאשר האחרון חמוש בחרב סמוראית עתיקה ואילו לאונרדו נלחם בידיים חשופות.
בעקבות תבוסתו של האן שרדר מגיע להילחם בצבים ומפיץ אותם לכל עבר.
במהלך המנוסה לאונרדו כורת ברית עם אנשים מסתוריים שגם נלחמים בשרדר וידועים בתור "השומרים".
ספלינטר אוסף אותם ויוצא להילחם בשרדר.
למרות שספלינטר מצליח לקבור את שרדר מתחת למגדל מים שנפל בניין של כמה קומות, שרדר שורד את הנפילה וחוזר לנקום בצבים.
הוא אורב ללאונרדו באימון הבוקר שלו ויחד עם הנינג'ות המובחרות שלו מכה אותו עד אובדן הכרה.
לאונרדו מצליח לפנות את עצמו אל הדירה של אפריל אך שרדר והנינג'ות עוקבות אחריו עד לשם ואז לוכדות את אפריל, ספלינטר, קייסי, ליאו הפצוע קשה ושאר הצבים בתא קירור בחנות העתיקות שבבניין של אפריל.
שרדר מצית את החנות ומפוצץ אותה.
הצבים וחבריהם מצליחים להימלט ומתחבאים בבית קטן בהרים המושלגים, שם לאונרדו מחלים ומחשל מחדש את החרבות שלו בזמן ששאר הצבים עוברים הרפתקאות שונות ומשונות.
הצבים חוזרים לעיר במטרה לנקום בשרדר ומתכננים מבצע חדירה לתוך המטה המבוצר שלו במגדל הרגל.
בקומה העליונה מתרחש קרב משולש: שרדר, הצבים, ובאקסטר סטוקמן בחליפת רובוט ענקית עם חימוש כבד.
שרדר והצבים מצליחים לנצח את סטוקמן ואז נלחמים אחד בשני: שרדר מעיף את ספלינטר מהחלון אך לאונרדו מצליח להציל אותו.
הוא מניח את ספלינטר על גג בניין סמוך וחוזר לעזור לאחיו.
בקרב הסופי בגג הבניין מצליח לאונרדו לערוף את ראשו של שרדר באמצעות הלהב של ת'אנגור (עתק ששרדר חישל על מנת לגרום הרס).
ודונטלו משתמש בעוצמת הלהב על מנת לפוצץ את המגדל.
אחרי שהם שמחים בניצחונם, מגלים הצבים שספלינטר נעלם.
בפרקי סיום העונה הצבים מתחקים אחר עקבותיו של ספלינטר ומגלים שהוא נלקח אל בניין ה-TCRI (ראשי תיבות של מוסד לחקר טכנולוגיות היקום).
בעזרתם של אפריל וקייסי, הצבים מצליחים לפרוץ לבניין ומוצאים את ספלינטר בתוך מיכל מחוסר הכרה.
בנוסף, מתגלה שהבניין מנוהל על ידי חייזרים חסרי גפיים שבהמשך יהיו ידועים כ"אוטרמים" שרואים בצבים כפולשים ורודפים אחריהם.
הצבים בורחים, בטעות דורכים על משגר, מפעילים אותו ובטעות משתגרים לחלל החיצון.
לאחר שהצבים משתגרים בסוף העונה הקודמת, הם מוצאים את עצמם על הכוכב ד'הוניב ופוגשים רובוט המכונה "נימלטואיד" (fugitoid).
הוא מספר להם שבעבר הוא היה פרופסור אנושי שעבד על מכשיר בשם "טלפורטל" המסוגל לשגר עצמים ממקום אחד למקום אחר בין רגע.
אולם, כתוצאה מתאונה, הגוף האנושי שלו הושמד והתודעה שלו הועברה לעוזר הרובוטי שלו.
הוא מספר שלפני כן, בלאנק, גנרל הפדרציה ששולטת בד'הוניב הפציר בפרופסור לסיים את הטלפורטל על מנת להשתמש בו בתור נשק כנגד אויביו, רפובליקת חייזרים המכונים: "תלת קרן".
הפרופסור סירב, אך בגלל שכעת הוא בתוך גוף רובוטי, הוא נהפך לחסר זכויות והפדרציה רוצה לתפוס אותו ולכפות עליו את בניית הטלפורטל.
הצבים עוברים עוד הרבה הרפתקאות בכוכבי לכת אחרים, מסע לעבר בעקבות חייזרים הנקראים אוטרמים וההיסטוריה של שרדר שמתגלה בעצמו כפושע אוטרם, ועולם המחבר בין עולמות אחרים שבו מתקיימת תחרות אמנויות לחימה בין לוחמים מכוכבים ויקומים שונים.
לפני ששרדר חוזר מגיעה לעיר צעירה בשם קראי סאקי, בתו המאומצת של שרדר, ומתחברת לצבים כדי לסדר את הבלאגן שנוצר בעיר.
אחר כך היא נקרעת בין לאונרדו לו היא חבה את חייה לבין שרדר שגידל אותה.
העונה מסתיימת במשחק קרבות בין - יקומי המכונה: "קרב קשר" בו משתתפים הצבים וספלינטר.
מיכלאנג'לו זוכה בו, והצבים מפענחים שערוריות מסביב לטורניר.
ישנה פלישה של תלת קרן לכדור הארץ, בעקבותיה שרדר הופך ליקיר העיר כשהוא עוזר לשקם את ניו יורק אך בפועל זוהי פעולת הסחה שהוא מבצע על מנת לאסוף טכנולוגיה חוצנית שנשארה מהפלישה.
לתמונה נכנס ג'ון בישופ, סוכן ממשלתי, שרוצה בסופם של שרדר והצבים גם יחד.
העונה מסתיימת בניסיונו של שרדר לחזור לחלל החיצון, בתפיסתו על ידי האוטרמים ,בשפיטתו לגלות עולמית וריפוי הצבים מהקרב איתו.
באמצע העונה הצבים מופרדים לארבעה ממדי מציאות שונים כתוצאה מנקמה של אויב ותיק מהעונה הקודמת:
מיכלאנג'לו מגיע לעולם בו הצבים הם גיבורי על, בעוד ספלינטר הוא נבל על.
רפאל מגיע לעולם בו מתרחשים מירוצי אופנועים וצריך לעזור לצוות לסיים מירוץ.
דונטלו מגיע לעולם עתידני דיסטופי בו שרדר שולט כתוצאה מהיעדרותו במשך 30 שנה.
לאונרדו מגיע ליקום של אוסגי וביחד איתו הם חוזרים אל הקרב קשר ומצילים את שאר הצבים.
בתחילת העונה לאונרדו חווה רגשות אשמה וזעם על כך שלא הצליח להגן על משפחתו בקרב האחרון עם שרדר.
המצב הנפשי שלו מדרדר ולאחר אימון עם ספלינטר בו האחרון סופג מכה קשה מלאונרדו, ספלינטר דורש מלאונרדו להגיע ליפן ולהתאמן אצל מאסטר נינג'יצו בשם: "האיש הזקן".
בינתיים, קראי הופכת להיות השרדר החדשה ומנסה לנקום בצבים על שגרמו למאסר אביה המאמץ.
אולם הצבים מצליחים להינצל ולאונרדו חוזר ומתאחד עם החבורה.
במהלך פרקי סוף העונה דונטלו נהיה חולה אנוש כתוצאה מפציעה וחדירה של די אן איי חייזרי מוטנטי למערכת הדם שלו.
דונטלו הופך למפלצת מוטנטית והצבים צריכים לבחור לבישופ כדי לייצר לו תרופה.
לעיר מגיע שרדר המקורי - שד רב עוצמה שהוקם לתחייה על ידי חמישה מאמינים שלו ששולטים בחמישה יסודות שונים אדמה רוח אש מים ומתכת.
הצבים חוזרים ליפן - מולדתו של המאסטר שלהם - ועוברים אימונים מפרכים על ידי בית דין לנינג'ות, כדי שיוכלו לנצח אותו.
בצמד פרקי הסיום כל דמויות הסדרה, הטובים והרעים יחד, משתפים פעולה נגד שרדר השד, ובעזרת קראי מנצחים אותו ומגרשים אותו מכדור הארץ.
הצבים וספלינטר משוגרים אל העתיד (2105) על ידי קודי, נינם של קייסי ואפריל ומנהל חברת הייטק צעיר, הצבים מקבלים כלי נשק חדשים, לבוש חדש וכלי רכב חדשים ומתמודדים עם נבלי על חדשים שבראשם עומד דודו של קודי והאפוטרופוס שלו, דריוס דאן.
בניגוד לעונות הקודמות, כאן הצבים יכולים לנוע בחופשיות בעיר, המלאה בחייזרים.
הצבים וספלינטר חוזרים לזמן ביחד עם סטרלינג, המשרת הרובוטי של קודי.
המסע שלהם משתבש על ידי ויראל הווירוסית המרושעת אשר שולחת את ספלינטר לעולם הווירטואלי ותוך כדי משחררת בטעות את הגרסה הווירטואלית של שרדר אשר עמו הצבים נלחמים תוך כדי שהם אוספים את חלקיו הווירטואליים של ספלינטר על מנת להחזירו שלם לעולם האמיתי.
בנוסף, אפריל וקייסי מתכוננים לחתונה שלהם.
סרט טלוויזיה מיוחד לרגל 25 שנה לצבי הנינג'ה.
מספר על הצבי הנינג'ה מהסדרה של 2003 שפוגשים את הצבי הנינג'ה מהסדרה המקורית בעולם שלהם ומגלים שהצבים מהסדרה המקורית נשלחו למימד שלהם בטעות, הם נאלצים לשתף פעולה בחיפוש אחר שרדר וה"טכנדרום" כשהם יכולים לחזור למימד שלהם בשלום.
ובהמשך הם גם נתקלים בצבי הנינג'ה הראשונים מהקומיקס של 1984.
צבי הנינג'ה - הדור הבא היא סדרת פעולה/הרפתקאות אמריקאית לילדים המבוססת על המשך הסדרה צבי הנינג'ה מ-1987, אך הסדרה התבססה כמעט על שלושת סרטי הקולנוע.
הסדרה בת 26 פרקים והופקה לטלוויזיה על ידי חברת "סבן" לערוץ Fox Kids בשנת 1997, וב-1998 בוטלה הסדרה מסיבות שונות, בהן שינויים משמעותיים כמו הוספת צבה חדשה לצוות ואי-קיומן של הדמויות אפריל אוניל וקייסי ג'ונס מהסדרות הקודמות, ואף סירובה של חברת סבן למסור דמי רישיון לאולפני מיראג' להמשך הפקת הסדרה.
בישראל התוכנית שודרה בערוץ הילדים ברצועת הבוקר בימי שבת בשנת 1998, לפני כן ששת הפרקים הראשונים יצאו בקלטות וידאו, ומאוחר יותר שודרה בג'טיקס.
כמה שנים לאחר מכן שודרה ב-HOT VOD Young בשפת המקור ובליווי כתוביות תרגום.
מאסטר צ'ונג אי, ידידו הוותיק של ספלינטר, חולה מאוד.
לפני מותו, הוא מבקש מבתו המאומצת להתאחד עם צבי הנינג'ה אשר זה עתה התבגרו כדי להציל את האנושות מפני דרקון-לורד, אשר השתחרר מארץ החלומות ומתכוון לשלוט בעולם.
בתו של צ'ונג אי - מיי ויי צ'י (אשר תיקרא בעתיד: ונוס דה מילו) היא למעשה אחת מהצבים שנפלו לתוך הבריכה החומצתית בילדותה, אך הגיעה לשנחאי כבתו המאומצת של צ'ונג אי.
במהלך הסדרה לאונרדו, רפאל, מיכלאנג'לו, דונטלו וספלינטר מתאחדים עם ונוס, ונלחמים יחד באויביהם החדשים דרקון-לוד, עוזרו ויק, בון-סטיל, דוקטור קוויז, ום-מי ואויביהם הוותיק, שרדר.
אחרי סוף הסדרה, הצבים נלחמו לצד הפאוור ריינג'רס בסדרה "פאוור ריינג'רס בחלל" נגד האויבת שלהם אסטרונמה, אשר שלטה במוחותיהם של הצבים כדי לחסל את הריינג'רס.
רנן רום (לאונרדו) - פרקים 1–6
ניר רון (לאונרדו) - פרקים 7–26
גיורא קנת (רפאל, ד"ר קוויז, בון-סטיל, שרדר בפרק 21)
עמי מנדלמן (מיכלאנג'לו, ספלינטר, דרקון-לורד, וויק, חיילי הדרקון, חייליו של שרדר, מאסאר צ'וונג אי, חברו לשחמט של ספלינטר בפרק 20)
מיכאל מורים (שרדר בפרקים 1,2, חברו לשחמט של ספלינטר בפרק 1)
יהויכין פרידלנדר (שרדר) - פרק 17
צבי הירשפלד (תרמ"ב, 1882 – ח' בניסן תרע"ח, מרץ 1918) היה איש העלייה הראשונה, שעמד בראש מתיישבי רוחמה, היישוב היהודי הראשון בנגב בעת החדשה.
על שמו היישוב שדה צבי (תרגום של הירשפלד).
נולד בריגה שבגוברניית ליבוניה של האימפריה הרוסית לאליהו מאיר ולחיה מלכה הירשפלד.
אמו הייתה בת הרב אברהם אבא ורנר, שהיה הרב הראשי של פינלנד ולאחר מכן רבהּ של קהילת "מחזיקי הדת" בלונדון.
אביו של אליהו מאיר, שמואל הירשפלד, עלה לארץ ישראל בשנת 1887 עם אשתו גרונה ועם חלק מבני משפחתו.
בשנת 1889 עלה צבי הירשפלד לארץ ישראל עם הוריו ושלוש אחיותיו.
בשנת 1892 התייתם מאביו, ואמו שלחה אותו למשפחתה בלונדון, שם שהה ארבע שנים, ובסיומן שב לארץ.
בשנת 1901 נישא הירשפלד לברכה קרישבסקי, בת חיים יעקב קרישבסקי.
לשניים הייתה היכרות משפחתית קודמת, שכן כעשר שנים לפני כן נשא אחיה של ברכה, ד"ר גרשון יצחק קרישבסקי, את דודתו - אחות אביו - של הירשפלד, בתיה.
ביתם של צבי וברכה הירשפלד בראשון לציון היה שוקק חיי תרבות וכן שימש כתובת של עזרה וסיוע לנזקקים.
בשנת 1913 נענה הירשפלד להצעתם של ארתור רופין ויהושע טהון מטעם המשרד הארצישראלי של ההסתדרות הציונית לנהל את המשק בנחלת ג'ממה, שנרכשה עבור אגודת ""שארית ישראל" במוסקבה.
הוא הציע להנהלת האגודה במוסקבה לקרוא להתיישבות החדשה בשם "רוחמה", על שם הפסוק בספר הושע , והצעתו התקבלה.
הירשפלד הקפיד להעסיק פועלים יהודים בלבד.
בשנת 1914 נסע הירשפלד למוסקבה למסור להנהלת האגודה דין-וחשבון על מצב המשק, ויומיים לאחר פרוץ מלחמת העולם הראשונה שב ארצה.
בשל המלחמה נותק הקשר עם הנהלת האגודה ברוסיה והופסקה העברת הכספים.
הירשפלד לווה כספים ומשכן את אחוזתו הפרטית בראשון לציון, כדי להמשיך בעיבוד המשק ברוחמה.
באותה תקופה ביקר ברוחמה הארכאולוג האנגלי תומאס אדוארד לורנס ("לורנס איש ערב"), ששירת כקולונל של השירות החשאי הבריטי, וניסה לגייס את הירשפלד לפעולות חשאיות עבור הצבא הבריטי, אך הדבר לא יצא לפועל.
בשל מיקומה של רוחמה בקרבת החזית, התנדב הירשפלד לסייע לחיילים יהודים שהיו בדרכם אל החזית וממנה.
כמו כן סייע לאנשי ניל"י ששהו באזור לצורך פעולות חשאיות.
הירשפלד חפר באר, שסיפקה מים לאנשי הסביבה.
בשנת 1918, כשנסוג הצבא העות'מאני מדרום הארץ, נעשה ניסיון כושל לפוצץ את הבאר כדי למנוע מן האנגלים להשתמש בה, והיא שרדה.
בשנת 1946 חיבלו חיילים בריטים בבאר בעת שערכו חיפושים במקום בניסיון למצוא נשק אצל חברי "ההגנה".
הבאר היא אחד השרידים היחידים שנותרו מן ההתיישבות הראשונה של רוחמה.
בשנת תרע"ח (1918) חלה הירשפלד במחלת טיפוס הבהרות שפרצה אז בארץ, והוא מת בראשון לציון בח' בניסן תרע"ח, כבן 36.
על קברו הוקמה מצבה מעמוד שיש עליו כתוב .
המצבה נמצאה במקום המשוער של בית הכנסת העתיק של עזה, והובאה על ידי הירשפלד לרוחמה.
במצבתו מכונה "בר אבהן ובר אוריין".
בתו עליזה-גרונה (השם "גרונה" ניתן על שם גרונה הירשפלד, סבתו של צבי) נישאה לאריה תגר.
35 שנה לאחר מותו נקרא על שמו היישוב שדה צבי שבצפון הנגב, וכן רחוב בראשון לציון.
הרב צבי הירשהורן (תרנ"ט או תר"ס, 1900 - אייר תש"ג, מאי 1943) היה רבה של יבזורנה ונשיא "צעירי אגודת ישראל" בפולין.
נספה בפינוי גטו לבוב או במחנה ינובסקה.
הירשהורן נולד במשפחה חסידית לר' שמואל ולרבקה.
כילד למד אצל ר' שלום רוזנפלד מקמינקה (השני - תרי"ג-תר"צ) שבגליציה המזרחית.
המשפחה עסקה במסחר והייתה אמידה, אך בעקבות פרוץ מלחמת העולם הראשונה ועקירתם ללבוב, הידרדר מצבה הכלכלי.
אף על פי כן דאגו הוריו להעניק לו את החינוך התורני הטוב ביותר.
הוא למד בישיבת "מחזיקי לומדי תורה" של חסידות בלז, ונודע כמתמיד ובעל כישרונות ברוכים.
כיוון שחוגי חסידי בלז לא היו לפי רוחו, עבר לקלויז זידיצ'וב בלבוב, וייסד עם חבריו מהקלויז את סניף ארגון "צעירי אגודת ישראל" בלבוב.
בקלויז המשיך בשקידתו בלימוד התורה ורכש גם השכלה כללית.
הרב מאיר שפירא מלובלין השפיע עליו להצטרף לפעילות ב"אגודת ישראל".
התפרסם כנואם מבריק לאחר שבהיותו בגיל 24 בתרפ"ד נשא נאום שריתק את שומעיו בחגיגת סיום לימוד מסכת עירובין בזלוצ'וב במחזור הראשון של לימוד הדף היומי.
השפעתו העיקרית בכתב ובעל-פה הייתה על הדור הצעיר, ובתרפ"ט נבחר לתפקיד נשיא "צעירי אגודת ישראל" ושוב בתרצ"ב.
פעל רבות למען העלייה לארץ ישראל בדרכים שונות: בנאומים שנשא בכנסייה הגדולה של אגודת ישראל בתרצ"ז, במאמרים שפרסם, בסיוע לארגן את "ה"הכשרות" של "צעירי אגודת ישראל", בהתנדבות למען קרן היישוב, ובעזרה בהענקת אישורי עלייה, כשלמטרה זו עמד בקשר על המרכזים הארצישראליים של אגו"י בפרנקפורט ובוורשה.
לצד היותו מנהיג "צעירי אגודת ישראל" הכין עצמו להיות רב בישראל ולשם כך עבר לקוברין לפי עצתו של ר' ישראל מצ'ורטקוב ולמד כמה שנים הוסמך לרבנות אצל הרב פסח פרוסקין שנודע כראב"ד וראש ישיבה בקוברין.
בתר"צ מונה לרבנות יבזורנה (שליד קטוביץ) וכיהן שם 8 שנים.
בגלל מחלוקת עם חסידי בלז עזב את העיירה, ובתרצ"ח בחרה בו קהילת ביאלה–פודלאסקה לתפקיד רב הקהילה.
אך בגלל פרוץ מלחמת העולם השנייה לא הספיק לכהן במשרה זו.
הוא ברח מיבזורנה ללבוב כשלפי גרסה אחת כיוון שהכריז על החרמת סחורות מגרמניה, הוא היה מהרבנים שהגרמנים חיפשו מיד בכניסתם לפולין, ולפי גרסה אחרת האשימו אותו בפעילות קומוניסטית בגלל הלשנה שקרית של יהודים.
בתקופה הראשונה כשלבוב הייתה בשלטון סובייטי סייע רבות לפליטים היהודיים שהגיעו לעיר, וכן לימד תורה בסתר ועודד את יהודי הקהילה והפליטים שהתאספו.
לאחר פלישת הנאצים ללבוב בקיץ תש"א פעל כחבר היודנראט, אך בהמשך כשהבין שההשתתפותו בה חסרת תועלת, הסתתר אצל ר' מנחם נחום פרידמן מהוסיאטין (תר"ם-כסלו תש"ג) ור' משה פרידמן מבויאן-קראקא.
ניצל מהגירושים הראשונים, אך נספה או בפינוי הגטו או במחנה ינובסקה.
צבי הרץ צַם היה קנטוניסט ואחד הקצינים היהודים הבודדים בצבא הרוסי במאה ה-19. היה פעיל ציבור בקהילה היהודית בטומסק.
היה גבאי בבית כנסת מקומי.
בגיל 9, בשנת 1852 גויס בכפייה לצבא הצארי ונשלח לבית הספר לקנטוניסטים בטומסק שבסיביר.
בשנת 1876 קצינים בחטיבתו של צם הצביעו בעד קבלתו לשורותיהם והצאר אלכסנדר השני חתם על צו להענקת דרגת קצונה לצם.
צם קיבל דרגת פרפורצ'יק (סגן משנה).
בשנת 1887 הוא קיבל דרגת שטבס-קפיטן.
בשנת 1893, אחרי 41 שנים של שרות פעיל, החליט לפרוש מהצבא.
עם פרישתו הועלה לדרגת קפיטן (סרן).
לאחר שחרורו מהצבא קיבל פנסיה קבועה והיה פעיל מאוד בקהילה היהודית של טומסק.
צבי הנינג'ה הוא סרט לייב אקשן אמריקאי מסוגת גיבורי-על, עיבוד קולנועי המבוסס על חוברות הקומיקס צבי הנינג'ה מאת קווין איסטמן ופיטר ליירד.
הסרט יצא לראשונה לאקרנים בארצות הברית ב-30 במרץ 1990.
סרט הקולנוע מציג את סיפור המקור של ספלינטר והצבים, המפגש הראשון בינם לבין אפריל אוניל וקייסי ג'ונס, והעימות עם שרדר וכנופיית הרגל שלו.
הסרט שמר על האווירה האפלה שבחוברות הקומיקס, בעוד מספר אלמנטים נלקחו מסדרת האנימציה שיצאה באותה תקופה, כמו היותה של אפריל שדרנית חדשות והמסכות הצבעוניות של הצבים (בניגוד למסיכות האדומות שבקומיקס).
לסרט יצאו שני המשכים בשנות ה-90 של המאה ה-20. הוא הפך לסרט העצמאי המצליח ביותר בכל הזמנים לזמן יציאתו, התמקם במקום התשיעי ברשימת הסרטים הרווחיים ביותר לשנת 1990, ונחשב לסרט המצליח ביותר בזיכיון.
סיפור המקור של צבי הנינג'ה מסופר ברקע הסרט, כאשר עקב מגע עם פסולת רעילה של מוטגן ארבעה צבים קטנים בביוב של העיר ניו יורק הופכים לצבים ענקיים דמויי אדם.
הם נאספים בידי עכברוש מוטאנט העונה לשם ספלינטר ומקבלים ממנו שמות: לאונרדו, דונטלו, רפאל ומיכלאנג'לו, על-שם ארבעת אמני הרנסאנס.
הם לומדים לדבר ומתמחים באמנויות הלחימה.
גל פשע לא מפוענח עולה ברחובות העיר ניו יורק.
שדרנית החדשות אפריל אוניל חוקרת שמועות אודות על כנופיית נינג'ות מסתורית הקרויה בשם "שבט הרגל" ואשר מפילה את חיתתה על העיר.
בעקבות כך, מנהיג כנופיית הרגל שרדר מורה על השתקתה.
היא מותקפת ברכבת התחתית ומאבדת את הכרתה בזמן שהיא מנסה להדוף את תוקפיה.
רפאל עוקב אחריה כדי להשיב פגיון סאי שאיבד בעבר, מציל אותה מחברי הכנופיה ולוקח אותה חזרה אל המאורה הסודית של הצבים, ואינו מודע לכך שאחד מחברי הכנופיה עוקב אחריו.
במאורת הצבים אפריל מכירה לראשונה את ארבעת הצבים המוטאנטים ואת אביהם המאמץ - עכברוש מוטאנט דמוי אנוש בשם מאסטר ספלינטר.
כאשר הצבים חוזרים למאורתם לאחר שליוו את אוניל חזרה לדירתה, הם מגלים שהמקום נפרץ וספלינטר נחטף.
ללא כל מקום אחר אליו יוכלו ללכת, ארבעת הצבים המוטרדים מבקשים מאפריל מקום ללון בו.
בינתיים, מספרם של חברי כנופיית הרגל הולך וגדל, ופושעים קטינים מצטרפים לשורותיה.
אחד מהם הוא דני פנינגטון, שנעצר באשמת שוד.
אביו-הממונה על אפריל בערוץ החדשות-משחרר אותו מהכלא והשניים נפגשים עימה בדירתה.
דני מבחין באחד מן הצבים ומדווח בחזרה לשרדר על קיומו.
בדירתה של אפריל, רפאל ולאונרדו נקלעים לוויכוח, ורפאל חמום המוח עולה לגג, שם הוא נקלע למארב של כנופיית הרגל.
הוא מושלך לתוך דירתה של אפריל, והצבים הנותרים מגנים על עצמם מפני המתקפה.
כאשר יותר ויותר מחברי הכנופיה מכתרים אותם, פורע חוק בשם קייסי ג'ונס נחלץ לעזרתם.
הבניין מתחיל לעלות באש, ואין לחבורה ברירה אלא להימלט משם.
החבורה נסוגה לחווה ששייכת למשפחתה של אפריל, ואפריל מגלה שהיא פוטרה מעבודתה.
רפאל מחלים מהתרדמת שלו, ועד מהרה ארבעת האחים מתאמנים יחד.
לאונרדו מצליח ליצור קשר מנטלי עם ספלינטר באמצעות מדיטציה, וכאשר ארבעתם עדים לכך הם מחליטים לחזור לניו יורק ולהציל אותו.
אף על פי שדני חבר בכנופיית הרגל, הוא מתייעץ עם ספלינטר הכבול.
ספלינטר מספר לו על בעליו, האמאטו יושי, שנרצח בידי יריב בשם אורוקו סאקי.
כאשר מתגלה שהשרדר הוא אורוקו סאקי, והוא רוצה להרוג את ספלינטר, דני וקייסי משחררים את ספלינטר משביו.
כנופיית הרגל אורבים לצבים במאורה שלהם, אך הצבים מצליחים להערים עליהם.
מתפתח ביניהם קרב שעובר משם לרחוב ולגג, בו הצבים מתעמתים מול שרדר אך אינם יכולים לגבור עליו.
לאונרדו מצליח להנחית עליו מכה בעזרת חרב הנינג'אטו שלו ובכך פוצע את זרועו של שרדר, אך שרדר פורק אותו מנשקו ומצמיד אותו לקרקע.
לפני ששרדר מחסל אותו, ספלינטר מזמין אותו לקרב.
שרדר נזכר בעכברוש הזקן שצילק את פניו לפני שנים רבות, והוא מסתער עליו בזעם.
ספלינטר לוכד את היארי של יריבו בעזרת נונצ'קו, ובעזרתו משליך את שרדר מעבר למעקה הגג.
ביאושו, שרדר זורק סכין מחגורתו, וכשספלינטר שולח ידו כדי לתפוס אותו, האחיזה שלו בשרדר משתחררת ושרדר נופל לתוך משאית אשפה.
קייסי מפעיל את דוחס האשפה, שגורס את שרדר.
כשהמשטרה מגיעה למקום, הצעירים מודיעים להם על מקום המחבוא בו אחסנו את הדברים הגנובים.
לאחר הקרב עם שרדר, על הגג, הצבים מתאחדים עם ספלינטר בשנית, ובחושבם על מילת עידוד מתאימה, ספלינטר מציע "קוואבנגה".
דייוויד פורמן - לאונרדו (דיבוב על ידי בראיין טוצ'י)
ליף טילדן - דונטלו (דיבוב על ידי קורי פלדמן)
ג'וש פאיס - רפאל (דיבוב על ידי ג'וש פאיס)
מישלן סיסטי - מיכלאנג'לו (דיבוב על ידי רובי ריסט)
קווין קלאש - ספלינטר (דיבוב והפעלה)
ג'ודית הואג - אפריל או'ניל
אליאס קוטיז - קייסי ג'ונס
ריימונד סרה - המפקח סטרנס
מייקל טרני - דני פנינגטון
ג'יי פאטרסון - צ'ארלס פנינגטון
סם רוקוול - בריון ראשי
הצילומים לסרט התקיימו בין החודשים יולי עד ספטמבר 1989. תקציב הסרט עמד על 13.5 מיליון דולרים.
חלק גדול מהצילומים התקיימו באולפני הצילומים בצפון קרוליינה, בהם נבנו סטים לגגות העיר, בעוד שהסצנות בהם מופיעים אתרים נודעים בעיר ניו יורק צולמו במהלך הקיץ של 1989 באתרים כמו טיימס סקוור, בניין האמפייר סטייט, ונהר ההדסון.
מעצב ההפקה רוי פורג' והמעצב האמנותי גארי ווייזנר צילמו את גגות העיר ניו יורק כארבעה חודשים לפני תחילת הצילומים.
בעת ששהו בניו יורק, פורג' ו-ווייזנר הורשו לחקור רשת רכבת תחתית נטושה בברוקלין משום שלא יכלו לקבל גישה למערכת הביוב של העיר.
חליפות הצבים נבנו על ידי אנשי חברת ג'ים הנסון בלונדון.
ג'ים הנסון ציין באותה העת כי חליפות הצבים הן המתקדמות ביותר עימן עבד מעולם.
החליפות יוצרו בתחילה מפיברגלס, ולאחר מכן עוצבו מחימר.
פסקול הסרט הופק על ידי חברת התקליטים SBK והופץ ב-16 במרץ 1990. הפסקול הכיל אוסף המורכב בעיקר משירים בסגנון היפ הופ וניו ג'ק סווינג.
את המוזיקה המקורית של הסרט הלחין וכתב המוזיקאי ג'ון דו פרז.
צבי הנינג'ה: פסקול הסרט המקורי
הסרט זכה להצלחה מסחרית ולביקורות חיוביות מקהל המעריצים, אולם לביקורות מעורבות בידי המבקרים.
הסרט מחזיק בציון 44% באתר Rotten Tomatoes בהתבסס על 38 ביקורות וציון כללי של 76%, בציינו כי "צבי הנינג'ה הוא בדיוק כפי שפורסם - יש בו משפטי מחץ, קרבות וטיפשות באופן כללי.
טוב עבור הצעירים בנפש, מרגיז עבור כל היתר".
מבקר השיקגו סאן-טיימס רוג'ר איברט העניק לסרט ציון 2.5 מתוך 4 באומרו כי "הסרט לא כל כך רע כמו שהיה יכול להיות, וקרוב לוודאי שהוא הטוב ביותר מבין סרטי צבי הנינג'ה.
הוא מספק את מה שמעריצי הצבים מצפים לו".
הסרט קיבל שבחים על נאמנותו לקומיקס ושילוב אלמנטים מסדרת האנימציה.
צבי הנינג'ה 2: סודו של הריר הוא סרט פעולה אמריקאי משנת 1991 בבימויו של מייקל פרסמן.
הסרט הוא הסרט השני בזיכיון צבי הנינג'ה המבוסס על סדרת קומיקס בשם זה.
בסרט המשך זה, שרדר שנקבר תחת ערימות זבל במגרש הגרוטאות בסוף הסרט הקודם, שורד ושב לנקום.
כמה נערים מכנופיית "הרגל" שנותרו ברחו לאזור חדש שהמשטרה לא תחשוד לאחר שיותר ממאה נערים שהשתתפו בכנופיה נתפסו והושלכו לבתי סוהר.
שרדר חוטף את הפרופסור ג'ורדן פרי ממציאו של החומר הרדיואקטיבי המכונה Ooze ("ריר") אשר יצר את הצבים ומנצל את שאריות החומר על מנת ליצור שתי מפלצות מוטנטיות דמויי צב אליגטור מצוי וזאב שילחמו בצבים ולהקים מחדש את כנופיית "הרגל".
פייג' טורקו - אפריל או'ניל
דייוויד וורנר - פרופסור ג'ורדן פרי
ארני ריס הבן - קינו
קווין נאש - סופר שרדר, גרסה מוטנטית של שרדר
דייוויד מצ'ארן - אורוקו סאקי / השרדר
פרנק ולקר - טוקה וראזאר, צב אליגטור מצוי וזאב מוטנטים שנוצרו על ידי שרדר באמצעות חומר רדיואקטיבי.
דמות בובנאי מיכלאנג'לו מאק וילסון (ראש)מישלן סיסטי (גוף) דונטלו רוב מילס (ראש)לייף טילדן (גוף) רפאל דייוויד גרינאווי (ראש)קן טראום (גוף) לאונרדו רוב טיגנר (ראש)מארק קאסו (גוף) ספלינטר ריקי בויד (ראש)קווין קלאש (גוף)סו דאקרה (בובנאי משנה) ראזאר גורד רוברטסון (ראש)מארק גינת'ר (גוף) טוקה רוק ליון (ראש)קורט בריינארט (גוף)
צבי הַרי נָדֶל (Zvi Harry Nadel; 1908 – אוגוסט 1987) היה מלחין, פסנתרן, מורה ותאורטיקן מוזיקה ישראלי.
נדל נולד בבודפשט, אך עבר עם הוריו בעודו ילד ללבוב שבגליציה (לאחר המלחמה בפולין), ארץ מוצאו של אביו.
הוא סיים את חוק לימודיו בבית ספר תיכון למסחר, ובו בזמן סיים את הקונסרבטוריון המקומי במקצוע ראשי – פסנתר.
המשיך להשתלם בקונסרבטוריון ע"ש שופן בוורשה , כתלמידו של פרופ' אלכסנדר מיכאלובסקי .
עקב גיוסו לצבא הפסיק את לימודיו, מלחמת הקיום הניעה אותו לנגן בתזמורות למוזיקה קלה; השתתף בשידורי רדיו ובהקלטות.
במלחמת העולם השנייה עבר את התלאות שנפלו בחלקם של מיליונים, וסופו שהגיע עם הצבא הפולני (חיל אנדרס), שבו שירת, למזרח הקרוב ולארץ ישראל.
בשנות השירות נפצע ונשאר נכה.
בארץ המשיך תקופת מה ליצור בתחום המוזיקה הקלה במדינה החדשה.
כמו כן חזר והוסיף להשתלם אצל יוסף טל ופאול בן-חיים.
לאחר מכן התמסר במשך שנים למחקר המבנה של השיטה הדיאטונית, להוראת המוזיקה ולהלחנה.
התגורר עם משפחתו בשכונת בת גלים בחיפה.
נפטר ב-1987 ונקבר בבית הקברות שדה יהושע.
ב-1947, לאחר הגיעו ארצה, שיתף נדל פעולה עם ידידיו הנריק (צבי) גולד-זהבי (Henryk Gold) ויוסף גולנד ועיבד יצירות מוזיקה קלה עבור תוכנית רוויו מוזיקלי.
הוא אף כתב את העיבוד הראשון של שירו המפורסם של גולד זהבי "ארצנו הקטנטונת".
בשנת 1948, בעת מלחמת העצמאות, יסד בשיתוף האמרגן-מנהל אברהם בן-אדיר (בוגטיר) והכנר עמנואל-אמיל ברי את להקת הרוויו הצבאי "ציל צליל" שהייתה אחת מהלהקות הצבאיות הראשונות, בה השתתפו כמה מכוכבי התקופה בהם אלכסנדר יהלומי.
נדל הוביל את הלהקה, שמנתה כ-20 איש – רובם עולים חדשים וחבריו לתזמורת הצבא הפולני – כבמאי, מלחין ופסנתרן.
אופי המופעים ותוכנם המיוחד תוארו בעיתוני התקופה כ"תמזוגת של מוזיקה זמרה ורקוד במסגרת של הוי והומור".
על איכותה המוזיקלית כתב ב"מעריב" אורי קיסרי: "מצוין הוא התיזמור של הרי נדל.
ביצוע התזמור נעשה על ידי כנר מזהיר, עמנואל ברי, המנצח בסגנון הולם וקולט על המנגנים, שכל אחד מהם אמן על כליו".
הלהקה זכתה להצלחה רבה והופיעה יותר ממאה פעמים בכל רחבי הארץ.
עם שחרור החיילים המשיכה דרכה כלהקה אזרחית, שפעלה זמן קצר, עד לסוף שנת 1949.
החל מתחילת שנות ה-50 התמקד נדל בחקר מבנים של סדרות צלילים, או סולמות, ובעיקר הסולם הדיאטוני במסגרת השיטה הדיאטונית.
במשך שנים חיבר מכלול שלם של עבודות ששילבו בין מחקרים מוזיקולוגים לשיטות הלחנה (בדומה לעבודות של ארנולד שנברג ופאול הינדמית, שעסקו גם הם בחקר הצלילים והשיטתיות של המוזיקה מנקודת מבט של מלחין היוצר שיטות הלחנה חדשות).
תפיסתו המוזיקלית והאומנותית של נדל, על מרכיביה השונים, התאורטיים והפרקטיים, יוצרת, בכללותה, תורה.
תורה זו מאפשרת אינטגרציה של מבנים מוזיקליים קיימים ושיטות הלחנה ידועות.
בה בעת, היא מאפשרת פיתוח רחב היקף של מבנים מוזיקליים חדשים ושיטות הלחנה שלא נודעו קודם לכן.
אחד מהיבטיה המפתיעים והנועזים של תורת נדל הוא ההוכחה, שהמוזיקה שנוצרה במאה העשרים, מבית היוצר של ארנולד שנברג והאסכולה הווינאית, המושתתת על שיטת שנים-עשר הטונים (דודקפוניה), או השיטה הסריאלית (סריאליזם), איננה תופעה סינתטית המנותקת מן העבר, אלא שלב טבעי ואורגני בהתפתחות אבולוציונית.
טענה רווחת היא, שהמוזיקה המודרנית נעדרת כללי תחביר וכללי כתיב ברורים.
טענה זו אינה נעדרת בסיס.
עם זאת, יש לעמוד על הבט נוסף בתורת נדל, תורה המאפשרת חשיפת חוקיות תחבירית וחוקיות דקדוקית מאתגרת ביצירות מוזיקליות מודרניות, מבלי שהיוצר היה כלל מודע לדבר.
מרכיב מרכזי ועקבי בעבודותיו, הנושא עמו תפיסה אסתטית, הוא הסימטריה של כתב התווים המערבי ביחס לתו רה כפי שמומחש בתרשים משמאל, בכתב ידו של נדל.
התרשים מציג כיצד מתקבל "היסוד ההפטטוני" (הדיאטוני – בן שבעה תווים ) באמצעות מעגל הקווינטות על ידי הוספת שלוש קווינטות באופן סימטרי מכל צד ביחס לטון רה.
הרחבה נוספת על ידי שלוש קווינטות נוספות מכל צד יוצרת את "היסוד הדודקפוני" (בן 12 צלילים).
באופן דומה הרחבה על ידי שתי קווינטות בלבד יחסית לרה יוצרת את "היסוד הפנטטוני" בן חמשת הצלילים (מי-לה-רה-סול-דו).
הסולמות הפנטטוניים מוכרים מהמוזיקה העממית מסביב לכל העולם, וניתן לראות בהם יסוד קדום למוזיקה ההפטטונית.
מנגד, ההפטטוניות מהווה יסוד קדום למוזיקה הדודקפונית אליה הגיעה באמצעות הכרומטיזציה (Chromaticism) בהתפתחות היסטורית בת מאות שנים.
לפיכך ניתן לראות בהתפתחות בין הפנטטוניות להפטטוניות ומשם לדודקפוניות מעין תהליך "התרבות צלילים" היסטורית.
בהשראת תהליך זה יצר נדל אקסטרפולציה ל"יסוד טריאטוני" קדום בן שלושה תווים בלבד (לה-רה-סול).
סולמות טריאטונים אינם מוכרים בעולם האתנומוזיקולוגיה מבחינה היסטורית.
נדל השתמש בטריאטוניות כרעיון תאורטי אותו פיתח כשיטת הלחנה במוזיקה האמנותית המתקדמת של המאה ה-20.
מחקריו של נדל זכו להערכה מרובה על ידי חשובי המוזיקאים וחוקרי המוזיקה בתקופתו בארץ, בהם יצחק אדל, פאול בן-חיים ועדן פרטוש.
פרופ' יוסף יאסר האמריקאי, אחד המוזיקולוגים החשובים בדורו, הכיר בחשיבות הגדולה של עבודתו של נדל והתייחס אליה במאמר ב"רבעון למדע המוזיקה" (באנגלית), ובו נאמר: " מבין התאוריות הבולטות ביותר על המוזיקה המודרנית, שהועלו בשנים האחרונות בחלקי עולם שונים, ראויה לתשומת-לב מיוחדת, זו המטפלת באופן יסודי בהסברות דיאטוניות של תופעות כרומטיות.
תאוריה זו פותחה באופן עצמאי על ידי המחברים פרופ' ג'והן וינסנט באמריקה, ד"ר אווניר דה מונפרד בצרפת ומר הארי נאדל בישראל.
הם הנם, קרוב לוודאי, התאורטיקאים המוזיקליים החשובים ביותר שבדור הצעיר, שנאבקו בשיטתיות בבעיה מיוחדת זו, וכל אחד מהם גילה גישה מיוחדת משלו.
אולם רק הראשון מבין שלושת המחברים שיחק לו עד כה מזלו לפרסם את תוצאות מחקרו במלואו".למרות חוות הדעת וההמלצה, לא הצליח נדל עד ליום מותו להשיג את התמיכה הממסדית שנדרשה על-מנת לפרסם מאמריו בכתבי העת לחקר המוזיקה המובילים בעולם, למעט שני פרסומים שיצאו לאור בכתב העת הישראלי "תצליל".
ב-1955 נערך סימפוזיון על מחקרו של נדל בנושא הסולמות הדיאטוניים.
ב-2023 התפרסם בכתב העת "מנעד" מאמר המציג את עיקרי תורתו של נדל.
במשך שנים לימד נדל דורות רבים של מלחינים ומוזיקאים בקונסרבטוריון ובביתו בבת גלים בחיפה, עד שלעיתים כינו אותו בבדיחותא "האקדמיה של חיפה".
בתקופה מסוימת, שבה התגבשה קבוצה של שישה מתלמידיו, ובהשראת "קבוצת השישה", דובר על "השישיה החיפאית".
"הָרֶאיסטים" הוא כינוי נוסף שיוחד לתלמידיו, על שום מרכזיות התו "רה" בתורת נדל.
בעזרת תלמידיו שיכלל נדל את השיטות שפיתח.
הלימודים כללו הכנת התלמיד בטכניקות המקובלות כגון תאוריה, הרמוניה ותזמור, ולאחר מכן התנסות בהלחנה באמצעות השיטות של נדל.
בין תלמידיו: משה רסיוק, רחל חיים, אבי גולדבליט, שולמית רובינוביץ', חווה אילון (צ'רני), יובל שי-אל, אריה ליפסקי, אינה זלצמן, יותם כהן, עופרה שניידרמן, יונית לאונר, הדס רוזוליו, דוד תדמור, שלמה דובנוב, רובי סרגי, יעקב זיסו, עופר בן-אמוץ ורבים נוספים.
נדל הלחין מספר רב של יצירות קאמריות, תזמורתיות וקוליות.
עם זאת, לא מוכרת רשימה מסודרת של כלל יצירותיו.
להלן רשימה חלקית של יצירות מתועדות בהקלטות רדיו והקלטות פרטיות:
ביצוע בכורה : אברהם מלמד והתזמורת הסימפונית ירושלים בניצוח היינץ פרוידנטל (:sv:Heinz Freudenthal).
סונטה לפסנתר אופוס 28 בביצוע גרטי ריינר.
סוויטה לצ'לו ופסנתר (ביצוע אריה ליפסקי ושרה רבינוביץ')
קונצ'רטו לטרומבון אופוס 46 (ביצוע בני סלוחין ושרה רבינוביץ')
סונטה לפסנתר "אמריקה" (הקלטה בביצוע שלמה דובנוב מ-23.5.1987)
מספר הקלטות נוספות מארכיון קול ישראל ניתנות להאזנה ברשת ומוזכרות בקישורים חיצוניים.
'תורת הקרבה של הסולמות הדיאטוניים', תצליל א (כסלו תשכ"א 1960), 5–12.
'יסודות תאורטיים של אתנומוזיקולוגיה יהודית: א.
צבי הנינג'ה היא סדרת קומיקס אמריקנית המתפרסמת על ידי חברת ההוצאה לאור IDW Publishing העוסקת בצבי הנינג'ה.
מאז תחילת הרצת סדרת הקומיקס באוגוסט 2011 הייתה זו סדרת הקומיקס הראשונה של צבי הנינג'ה לאחר מכירת כל זכויות המדיה לויאקום באוקטובר 2009. צוות היצירה של הקומיקס מונה את קווין איסטמן (יוצר-שותף של הקומיקס המקורי), טום וולץ (תסריט) והדן דנקן (מאייר).
הסדרה משכתבת מעט את מקורם של הצבים, אפריל או'ניל, ספלינטר וקייסי ג'ונס.
הסדרה כוללת בה דמויות אשר הופיעו בזיכיונות המדיה הקשורים בצבי הנינג'ה ולא בסדרות הקומיס כגון קראנג, חיילי האבן, ביבופ ורוקסטדי וראש מתכת מסדרת הטלוויזיה המצוירת מ-1987. כמו כן, הסדרה מציגה מספר דמויות חדשות כמו הוב הזקן, חתול שעבר מוטציה, ואלופקס, שועל שלג מוטאנטי שמתחיל בחיים חדשים כמתנקש עבור שבט הרגל.
כמו בהרצתה של מיראז' סטודיו במהלך הגיליונות הראשונים מוענקות לארבעת הצבים בנדנות עיניים אדומות.
בהרצה זו קיבל כל צב בנדנה עם צבע שונה כמו בסדרות הטלוויזיה ובסרטים, בחוברת Teenage Mutant Ninja Turtles #5 העניק ספלינטר לצבים את בנדנות הצבעים המוכרות שלהם.
המאטו יושי הוא חבר בשבט הרגל בהנהגתו של אורוקו סאקי בתקופה הפיאודלית של יפן.
לאחר שהוא רואה את התנהגותו חסרת הרחמים של סאקי, יושי עוזב את השבט ומוכרז כבוגד.
סאקי פוקד על הריגתם של אשתו וארבעת ילדיו של יושי.
אשתו של יושי מותקפת ונפצעת באורח אנוש.
בנשימתה האחרונה היא מפצירה ביושי להגן על עצמו ועל ארבעת ילדיהם.
יושי נמלט עם ילדיו ונותר במחבוא למשך הרבה שנים.
סאקי מוצא אותם ורוצח אותם בחוסר רחמים.
יושי וילדיו מוחזרים לחיים בגלגול נשמות כעכבר וארבעה צבים במעבדת המחקר "סטוקג'ן" של בקסטר סטוקמן.
סטוקמן הוא מדען אשר כרת ברית סודית עם קראנג.
חברי שבט הרגל פורצים למעבדה וגונבים מוטגן חייזרי.
העכבר והצבים נלקחים בטעות ונשפכים לביוב, שם הם מכוסים במוטגן, שהופך אותם לדמויי אנוש אינטליגנטיים.
יושי - שכעת נקרא ספלינטר - נזכר בחייו הקודמים ומתחיל לאמן את ארבעת הצבים באמנות הנין ג'וטסו.
אפריל או'ניל, עוזרת מחקר בסטוקג'ן, קוראת לצבים לפני אמני רנסאנס ידועים: לאונרדו דה וינצ'י, מיכלאנג'לו, דונטלו ורפאל.
אולם, האירוע הגורלי שהביא להיווצרותם של הצבים ושל ספלינטר הוא חלק מעימות מתמשך בין שני כוחות המנסים להשיג שליטה על כדור הארץ - שבט הרגל בהנהגת שרדר ושר המלחמה החייזרי קראנג.
צבי הנינג'ה היה קומיקס אמריקני שפורסם בין השנים 1984 ו-2010 על ידי מיראז' סטודיו, בכיכובן של הדמויות באותו השם.
הקומיקס, שנוצר במקור על ידי קווין איסטמן ופיטר ליירד כפרודיה, זכה לפופולריות רבה והביא ליצירתו של זיכיון נרחב הכולל חמש סדרות טלוויזיה, שישה סרטי קולנוע, מספר משחקי וידאו ומגוון רחב של צעצועים ומוצרים אחרים.
ב-2009 מכר פיטר ליירד את זכויות הקומיקס לויאקום וכתוצאה מכך נאלצה מיראז' סטודיו לסיים את הקומיקס.
בוונדר-קון 2011 הודיעה חברת ההוצאה לאור IDW Publishing שהיא רכשה את הזכויות על הקומיקס והיא מתכננת להוציא סדרה חדשה, המבוססת על הקומיקס המקורי משנות ה-80 של המאה ה-20, וכן להדפיס מחדש את הקומיקס המקורי.
הרעיון לקומיקס הגיע במהלך ארוחת ערב מזדמנת של קווין איסטמן ופיטר ליירד, כאשר איסטמן שרטט ציור קומי של צב קטן, עוטה מסיכה ומחזיק כלי נשק.
ליירד התפעל והציע לאיסטמן ליצור דמויות של ארבעה צבים כאלו, מיומנים באמנויות לחימה ולכל אחד כלי נשק אחר.
איסטמן וליירד הושפעו אומנותית מפרנק מילר וג'ק קירבי.